
PATVIRTINTA
Lietuvos Respublikos aplinkos ministro 
2021 m. liepos 30 d. įsakymu Nr. D1-448

ŽALIŲJŲ PIRKIMŲ ĮGYVENDINIMO 2021–2025 METŲ PRIEMONIŲ PLANAS

	Uždavinys
	Įgyvendinimo priemonė
	Atsakingas vykdytojas
	Įvykdymo terminas
	Rezultatai_2025 m.

	1. Tobulinti perkančiųjų organizacijų, perkančiųjų subjektų ir subjektų, kurie nėra perkančiosios organizacijos, tačiau įgyvendina pažangos lėšomis finansuojamas pažangos priemones ir (arba) projektus, naudojant pažangos lėšas (toliau kartu – pirkimų vykdytojai), kompetenciją žaliųjų pirkimų srityje, užtikrinti tinkamą konsultavimą žaliųjų pirkimų vykdymo klausimais
	1.1. Viešųjų pirkimų tarnybos struktūroje įsteigti specializuotą žaliųjų viešųjų pirkimų vykdymo konsultacijų padalinį;
	Viešųjų pirkimų tarnyba
	Iki 2021 m. rugsėjo 30 d.
	Įvykdyta
2021 m. gegužės 3 d. Viešųjų pirkimų tarnyboje įkurtas Darniųjų pirkimų skyrius, kuris atlieka darniųjų pirkimų kompetencijų centro funkcijas.

	
	1.2. surengti mokymus pirkimų vykdytojams apie naujoves, susijusias su žaliaisiais viešaisiais pirkimais;
	Viešųjų pirkimų tarnyba
	Iki 2021 m. rugsėjo 30 d.
	Įvykdyta
2021 m. liepos 23 d. Viešųjų pirkimų tarnyba suorganizavo renginį „Darniųjų pirkimų link“, kurio metu buvo pasidalinta sukaupta patirtimi, įžvalgomis apie darniųjų pirkimų (įskaitant ir žaliųjų) situaciją bei ateities perspektyvą, priemones jai sukurti.  Renginys sulaukė daugiau kaip 600 žiūrovų. Jame taip pat dalyvavo, skaitė pranešimus Lietuvos Respublikos aplinkos ministerijos, Lietuvos Respublikos ekonomikos ir inovacijų ministerijos, Lietuvos Respublikos socialinės apsaugos ir darbo ministerijos, Lietuvos pramonininkų konfederacijos, Asociacijos Infobalt, VšĮ „Plačiajuostis internetas“, Norvegijos darniųjų pirkimų kompetencijų centro, programos „Kurk Lietuvai“ bei Viešųjų pirkimų tarnybos atstovai.
Renginio įrašas, https://www.youtube.com/watch?v=MSmorNR8UOw.

	[bookmark: _Hlk95059215]
	1.3. remiantis Europos Komisijos parengta Žaliųjų pirkimų mokymų programa ir (ar) Žaliųjų pirkimų mokymo programa, patvirtinta Lietuvos Respublikos aplinkos ministro 2008 m. kovo 3 d. įsakymu Nr. D1–122 „Dėl Žaliųjų pirkimų mokymo programos patvirtinimo“, atsižvelgiant į pirkimų vykdytojų poreikius, ne rečiau kaip kartą per ketvirtį organizuoti pirkimų vykdytojams bendruosius ir specializuotus mokymus–seminarus žaliųjų pirkimų klausimais, dalintis šia informacija su tiekėjais;
	Viešųjų pirkimų tarnyba
	2021–2025 metai
	Įvykdyta
Viešųjų pirkimų tarnyba 2025 metais organizavo nuotolinius ir gyvus mokymus, konferencijas pirkimų vykdytojams ir tiekėjams, skaitė mokomuosius pranešimus:
1) [bookmark: _Hlk131597728]2025 m. kovo 21 d.  paskelbtas mokymų įrašas „Žalieji kelių transporto priemonių ir jomis teikiamų paslaugų pirkimai“. Įrašo iki 2025-12-31 peržiūrų - 589).
2) 2025 m. balandžio 24 d. skaitytas pranešimas Lietuvos kaimo tinklo sekretoriato „LKT dirbtuvių“ nuotoliniame renginyje, kurio metu buvo aptariami trumpųjų maisto produktų tiekimo grandinių integravimo į viešuosius pirkimus teisiniai ir praktiniai klausimai bei žaliųjų pirkimų reikalavimų aspektai. Renginio vaizdo įrašas. Dalyvių ir vaizdo įrašo peržiūrų skaičius  - apie 100. 
3) 2025 m. gegužės 15 d. VPT organizuotuose gyvuose inovatyvių pirkimų mokymuose, skirtuose pirkimų vykdytojams, buvo pristatyti ir žaliųjų inovacijų pavyzdžiai. Dalyvių skaičius - 61.
4)  2025 m. gegužės 21 d. CPO LT organizuotuose nuotoliniuose mokymuose „Inovacijų viešieji pirkimai: svarbiausi jų vykdymo aspektai“, VPT atstovas  skaitė pranešimą „Inovatyvių pirkimų praktika Lietuvoje”, kurio metu buvo atkreiptas dėmesys, kad vykdant inovacijų pirkimus turi būti nustatomi žaliųjų pirkimų reikalavimai. Mokymų vaizdo įrašą galima peržiūrėti čia Dalyvių skaičius ~130.
5) 2025 m. birželio 18 d. nuotoliniu būdu skaitytas pranešimas apie trumpąsiais maisto produktų tiekimo grandines, ekolgiškų maisto produtų pirkimus Varėnos ūkininkams, perkančiosioms organizacijoms ir bendruomenei. Dalyvių skaičius ~ 50.
6) 2025 m. rugsėjo 19 d. VPT paskelbtas mokymų įrašas „Aktualūs žaliųjų pirkimų klausimai“. Video įrašo iki 2025-12-31 unikalių peržiūrų - 629). 
7) – 14) 2025 m. rugsėjo – spalio mėn. Žemės ūkio ministerijos, Žemės ūkio agentūros ir kt. organizuotuose 8 renginiuose Šilutėje, Kupiškyje, Kuršėnuose, Šakiuose, Alytuje, Ukmergėje, Vilniuje bei nuotoliu buvo skaityti pranešimai apie trumpąsiais maisto produktų tiekimo grandines, ekolgiškų maisto produtų pirkimus. Dalyvių skaičius ~ 568;
15) 2025 m. spalio 28 d. Aplinkos ministerijos organizuotame forume „Darni miesto ekosistema: žmogui ir gamtai“, skaitytas pranešimas „Kaip žalieji pirkimai kuria tvarią statybą“. Dalyių skaičius ~ 100.


Iš viso per 2025 m. žaliųjų pirkimų mokymuose, renginiuose ir (ar) vaizdo įrašus peržiūrėjo ~ 2227 pirkimo vykdytojų atstovų (pirkimų specialistai, pirkimų iniciatoriai, vadovai ir t.t.) ir tiekėjų.


	
	1.4. įtraukti informaciją apie žaliųjų pirkimų vykdymą į pagal Viešųjų pirkimų profesionalumo stiprinimo planą rengiamas pirkimų specialistų mokymo programas, mokymo medžiagą ir nuotolinio mokymo modulius;
	Viešųjų pirkimų tarnyba
Ekonomikos ir inovacijų ministerija
Aplinkos ministerija
	Iki 2021 m. gruodžio 31 d.
	Įvykdyta

Rengdamasi pirkimų specialistų atestavimui, Viešųjų pirkimų tarnyba 2021 m. IV ketvirtį parengė ir 2022 m. sausio 3 d. paskelbė pirkimų specialistų žinių patikrinimo turinio reikalavimus (mokymo programą), kurie suskirstyti į atskirus modulius. Prie modulių pateikta metodinė informacija, teisės aktų sąrašai, mokymų įrašai, aktuali teismų praktika, kuriuos pirkimų specialistai turi žinoti. Visa nurodyta informacija paskelbta Viešųjų pirkimų tarnybos svetainėje  adresu https://vpt.lrv.lt/lt/metodine-pagalba/specialistu-atestavimas/.

	
	1.5. konsultuoti žaliųjų viešųjų pirkimų klausimais;
	Viešųjų pirkimų tarnyba
	2021–2025 metai
	Įvykdyta
Konsultacijos vykdomos per konsultavimo platformą klausk.vpt.lt. 2025 m. atsakyta į daugiau nei 200 užklausų žaliųjų pirkimų klausimais.


	
	1.6. parengti gaires ir (ar) rekomendacijas pirkimų vykdytojams, skirtas žaliųjų viešųjų pirkimų vykdymui, atsižvelgiant į aktualiausius pasikeitimus žaliųjų pirkimų reglamentavimo srityje;
	Viešųjų pirkimų tarnyba
	Iki 2021 m. gruodžio 31 d.
	Įvykdyta 
2021 m. balandžio 12 d. Viešųjų pirkimų tarnyba atnaujino Ekonomiškai naudingiausio pasiūlymo nustatymo gaires, kuriose paaiškinami ekonomiškai naudingiausio pasiūlymo nustatymo principai, aptariami kainos ar sąnaudų ir kokybės santykio vertinimo kriterijai susiję su aplinkosauginiais pirkimo objekto aspektais.

	
	1.7. rengti ir platinti pirkimų vykdytojams, tiekėjams rekomendacinę ir metodinę medžiagą apie žaliuosius viešuosius pirkimus, rengti ir viešinti informaciją apie žaliųjų viešųjų pirkimų vykdymo gerąją praktiką;
	Viešųjų pirkimų tarnyba
	2021–2025 metai
	Įvykdyta

Viešųjų pirkimų tarnybos tinklalapyje 2025 m. buvo parengta ir paskelbta 15 rekomendacinių ir metodinių medžiagų apie žaliuosius viešuosius pirkimus:
1) 2025 m. vasario 11 d. atnaujintas pranešimas „Tekstilės gaminių žalieji pirkimai. Aplinkos apsaugos kriterijų taikymas“;
2) 2025 m. kovo 3 d. paskelbti rekomenduojami aplinkos apsaugos kriterijai, kurie gali būti nustatomi kaip sutarčių vykdymo sąlygos sudarant sutartis pagal tipines paslaugų arba prekių sutarties sąlygas. Rekomendacijas galite rasti čia.
3) 2025 m. kovo 7 d. atnaujintas pranešimas „Aplinkos apsaugos vadybos sistemų reikalavimo taikymas Tvarkos aprašo 4.3 p. bei Tvarkos aprašo 2 priedo 15.4 ir 26.1 p. atvejais“;
4) 2025 m. gegužės 15 d. atnaujintas pranešimas „Rekomendacijos dėl minimalių aplinkos apsaugos kriterijų nustatymo pirkimo dokumentuose. Galimi atitiktį įrodantys dokumentai“;
5) 2025 m. gegužės 19 d. atnaujintas pranešimas „Maisto produktų žalieji pirkimai. Aplinkos apsaugos kriterijų taikymas“;
6) 2025 m. birželio 20 d. atnaujintas pranešimas „Pastatų projektavimo paslaugos ir jų statybos darbai. Minimalių aplinkos apsaugos kriterijų taikymas“;
7) 2025 m. birželio 30 d. paskelbta „Geroji darželių praktika vykdant žaliuosius maisto produktų pirkimus“;
8) 2025 m. rugpjūčio 5 d. atnaujintas pranešimas „Kelių projektavimo paslaugos ir jų statybos darbai. Minimalių aplinkos apsaugos kriterijų taikymas“;
9) 2025 m. rugsėjo 30 d. paskelbta „Geroji Šiaulių miesto žaliųjų viešųjų pirkimų praktika, strategija ir iššūkiai“;
10)  - 15) 2025 m. spalio 2 d. atnaujintos Rekomendacijos dėl prekių, kurioms taikomi energijos vartojimo efektyvumo reikalavimai (atnaujintos 13, 14, 15, 23, 24 ir 31 produktų grupės). 

2025 m. lapkričio 20 d. vyko Ekonomikos ir inovacijų ministerijos, Aplinkos ministerijos bei Viešųjų pirkimų tarnybos organizuota konferencija „Efektyviausi viešieji pirkimai 2025“. Renginio vaizdo įrašas čia.


	
	1.8. parengti ir pateikti tipinę formuluotę asignavimų valdytojams dėl žaliųjų pirkimų reikalavimų įtraukimo į teisės aktus skiriant pažangos lėšų subjektams, kurie nėra perkančiosios organizacijos ir perkantieji subjektai pagal Viešųjų pirkimų ir Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymus (toliau – neperkančioji organizacija), tačiau įgyvendina pažangos lėšomis finansuojamas pažangos priemones ir (arba) projektus;
	Aplinkos projektų valdymo agentūra
	Iki 2021 m. gruodžio 31 d. 
	

	
	1.9. sukurti žaliesiems pirkimams skirtą interneto svetainę arba paskelbti informaciją apie žaliuosius pirkimus Viešųjų pirkimų tarnybos interneto svetainėje;
	Viešųjų pirkimų tarnyba 
	Iki 2021 m. gruodžio 31 d.
	Įvykdyta

Viešųjų pirkimų tarnybos interneto svetainėje www.vpt.lrv.lt buvo sukurtas atskiras polapis „Darnieji pirkimai“, kuriame tiek pirkimų vykdytojai, tiek tiekėjai gali rasti susistemintą informaciją apie visas tris darniųjų pirkimų sritis, t.y. žalieji pirkimai, socialiai atsakingi pirkimai ir inovacijų pirkimai. Kad skatinti gerąją žaliųjų pirkimų praktiką Darniųjų pirkimų polapio specialiojoje skiltyje „Žalieji pirkimai“ yra pateikti Europos Sąjungos žaliųjų viešųjų pirkimų gerieji pavyzdžiai, mokymų ir video medžiagos, teisės aktai reglamentuojantys žaliųjų pirkimų sritį ir kt. Taip pat naudingų nuorodų skiltis papildyta įmonių, kurios įdiegė Europos Sąjungos aplinkosaugos vadybos ir audito sistemą (EMAS), sąrašu.

	
	1.10. žaliųjų pirkimų interneto svetainėje nuolat teikti informaciją apie žaliuosius pirkimus, kitą pirkimų vykdytojams, tiekėjams ir kitiems suinteresuotiems asmenims naudingą informaciją apie žaliuosius pirkimus.
	Viešųjų pirkimų tarnyba 
	2022-2025
	Įvykdyta

Nuolat atnaujinama informacija Viešųjų pirkimų tarnybos interneto svetainės polapyje „Darnieji pirkimai“. 

2025 m. konsultavimo platforma klausk.vpt.lt buvo papildyta 3 dažniausiai užduodamais žaliųjų pirkimų srities klausimais.

Konsultavimo platforma klausk.vpt.lt buvo atnaujinti DUK, atsižvelgiant į 2025 m. žaliuosius pirkimus reglamentuojančių teisės aktų pakeitimus.

	2. Tobulinti žaliųjų pirkimų teisinį reglamentavimą
	2.1. atnaujinti prioritetinių prekių, paslaugų ir darbų (toliau kartu – produktai) grupių (statybos, elektros energija, degalai, baterijos, kt.) aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1–508 „Dėl Produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ (toliau – įsakymas Nr. D1–508);
	Aplinkos ministerija
	Iki 2021 m. gruodžio 31d.
	

	
	2.2. pagal Europos Komisijos žaliųjų pirkimų kriterijų rekomendacijas atnaujinti įsakymu Nr. D1–508 patvirtintus Aplinkos apsaugos kriterijus ir siekti derinti šiuos kriterijus rinkos galimybėmis.
	Aplinkos ministerija
	Iki 2022 m. gruodžio 31 d. 
	

	3. Skatinti informacijos apie žaliuosius pirkimus sklaidą ir stiprinti bendradarbiavimą su rinkos dalyviais (pirkimų vykdytojais, tiekėjais)
	3.1. parengti naujienlaiškį pirkimų vykdytojams, platinti jį ne rečiau kaip kartą per ketvirtį, informuojant apie žaliųjų pirkimų aktualijas;
	Viešųjų pirkimų tarnyba
Aplinkos ministerija
	2021–2025 metai
	Įvykdyta

Viešųjų pirkimų tarnybos tinklalapyje 2025 m. buvo paskelbti 4 naujienlaiškiai apie žaliųjų pirkimų reglamentavimo pasikeitimus, apie pirkimų vykdytojų gerąją „žaliųjų pirkimų“ praktiką ir kt.:
1) 2025 m. kovo 31 d. (I ketv.) Darniųjų pirkimų naujienlaiškis Nr. 5. 
Naujiena https://vpt.lrv.lt/lt/naujienos-3/kvieciame-skaityti-darniuju-pirkimu-naujienlaiski-nr-5/; 
2) 2025 m. birželio 30 d. (II ketv.) Darniųjų pirkimų naujienlaiškis Nr. 6
Naujiena https://vpt.lrv.lt/lt/naujienos-3/kvieciame-skaityti-darniuju-pirkimu-naujienlaiski-nr-6/ 
3) 2025 m. rugsėjo 30 d. (III ketv.) Darniųjų pirkimų naujienlaiškis Nr. 7
Naujiena https://vpt.lrv.lt/lt/naujienos-3/kvieciame-skaityti-darniuju-pirkimu-naujienlaiski-nr-7-k0n/ 
4) 2025 m. gruodžio 22 d. (IV ketv.) Darniųjų pirkimų naujienlaiškis Nr. 8
Naujiena https://vpt.lrv.lt/lt/naujienos-3/kvieciame-skaityti-darniuju-pirkimu-naujienlaiski-nr-8-t3J/ 

 
Visus 2022-2023 m. žaliųjų pirkimų naujienlaiškius galite rasti Viešųjų pirkimų tarnybos interneto svetainės, Darniųjų pirkimų polapio, Žalieji pirkimai skiltyje skiltyje „Naujienlaiškiai“. Nuo 2024 m. leidžiamus darniųjų pirkimų naujienlaiškius  galite rasti skiltyje „Darniųjų pirkimų naujienlaiškis“.


	
	3.2. įgyvendinant Europos Komisijos finansuojamą projektą (angl. „LIFE Integrated projects 2020 Climate Action“) parengti Žaliųjų pirkimų sklaidos ir komunikacijos strategiją;
	Viešųjų pirkimų tarnyba
Aplinkos projektų valdymo agentūra
	2022 m. I ketvirtis
	Įvykdyta 

2022 m. kovo 31 d. parengta ir paskelbta Žaliųjų pirkimų sklaidos ir komunikacijos strategija.

Nuo 2024 m. taikoma nauja „Darniųjų pirkimų sklaidos ir komunikacijos strategija 2024–2026 m.“, apimanti visas darniųjų pirkimų kryptis – žaliuosius, socialiai atsakingus ir inovatyvius pirkimus.


	
	3.3. įgyvendinti Žaliųjų pirkimų sklaidos ir komunikacijos strategiją;
	Viešųjų pirkimų tarnyba
Aplinkos projektų valdymo agentūra
	2022–2025 metai
	Įvykdyta

2023 m.  kovo 27 d. paskelbta Žaliųjų pirkimų sklaidos ir komunikacijos strategijos įgyvendinimo ataskaita už 2022 m.  

2024 m. balandžio 5 d. paskelbta Žaliųjų pirkimų sklaidos ir komunikacijos strategijos įgyvendinimo ataskaita už 2023 m.  

2025 m.  kovo 31 d. paskelbta Darniųjų pirkimų sklaidos ir komunikacijos strategijos įgyvendinimo ataskaita už 2024 m., kurioje yra pateikta informacija apie įgyvendintas veiklas, susijusias su žaliųjų pirkimų skatinimu.  

2026 m.  kovo 27 d. paskelbta Darniųjų pirkimų sklaidos ir komunikacijos strategijos įgyvendinimo ataskaita už 2025 m., kurioje yra pateikta informacija apie įgyvendintas veiklas, susijusias su žaliųjų pirkimų skatinimu.  

	
	3.4. įgyvendinant Europos Komisijos finansuojamą projektą (angl. „LIFE Integrated projects 2020 Climate Action“) suorganizuoti mugę, skirtą žaliųjų pirkimų vykdytojams ir tiekėjams;
	Viešųjų pirkimų tarnyba
	2022 m. IV ketvirtis
	Įvykdyta 2022 m. spalio 24 d.
Vilniaus miesto Rotušėje spalio 24–ąją pirmą kartą Lietuvoje vyko Viešųjų pirkimų tarnybos organizuotas renginys – viešųjų pirkimų „Žalioji mugė 2022”, subūrusi po vienu stogu viešuosiuose pirkimuose dalyvaujančius tiekėjus ir pirkimų vykdytojus iš visos Lietuvos.
Renginyje dalyvavo apie 300 dalyvių (275 pirkimo vykdytojai) ir per 30 tiekėjų). 


	
	3.5. sudaryti ir viešai skelbti įmonių sąrašą, kurios įdiegė Europos Sąjungos aplinkosaugos vadybos ir audito sistemą (EMAS);
	Aplinkos apsaugos agentūra

	Iki 2021 m. gruodžio 31 d.

	

	
	3.6. informuoti CPO LT kataloge esančius tiekėjus apie pasikeitimus žaliųjų pirkimų srityje ir konsultuoti apie tokių produktų įtraukimą į katalogus;
	CPO LT
	2021–2025 metai
	

	
	3.7. plėsti žaliųjų pirkimų specialistų tinklo, su kuriuo dalijamasi informacija apie pasikeitimus žaliųjų pirkimų srityje, veiklą.
	Aplinkos ministerija
	2021–2025 metai
	

	4. Tobulinti informacines sistemas, kuriose vykdomi viešieji pirkimai, ir užtikrinti tinkamą informacijos apie žaliuosius pirkimus rinkimą ir sisteminimą

	4.1. pakeisti Viešųjų pirkimų tarnybos direktoriaus 2017 m. birželio 6 d. įsakymą Nr. 1S-80 „Dėl Viešųjų pirkimų ir pirkimų ataskaitų rengimo ir teikimo tvarkos aprašo, viešųjų pirkimų ir pirkimų ataskaitų formų patvirtinimo“ papildant ataskaitų formas klausimais dėl žaliųjų pirkimų vykdymo, atsižvelgiant į pasikeitusį teisinį reglamentavimą žaliųjų viešųjų pirkimų srityje;
	Viešųjų pirkimų tarnyba
	Iki 2021 m. gruodžio 31 d. 
	Įvykdyta

Iki 2021 m. gruodžio 31 d. pakeistas Viešųjų pirkimų tarnybos direktoriaus 2017 m. birželio 6 d. įsakymas Nr. 1S-80 „Dėl Viešųjų pirkimų ir pirkimų ataskaitų rengimo ir teikimo tvarkos aprašo, viešųjų pirkimų ir pirkimų ataskaitų formų patvirtinimo“ dėl žaliųjų pirkimų vykdymo, atsižvelgiant į pasikeitusį teisinį reglamentavimą žaliųjų viešųjų pirkimų srityje.

	
	4.2. papildyti Viešųjų pirkimų tarnybos direktoriaus 2017 m. birželio 28 d. įsakymą Nr. 1S-97 „Dėl Mažos vertės pirkimų tvarkos aprašo patvirtinimo“ dėl žaliųjų pirkimų reikalavimų įrašymo į pirkimo dokumentus;
	Viešųjų pirkimų tarnyba
	Iki 2021 m. gruodžio 31 d.
	Įvykdyta

Iki 2021 m. gruodžio 31 d. papildytas Viešųjų pirkimų tarnybos direktoriaus 2017 m. birželio 28 d. įsakymas Nr. 1S-97 „Dėl Mažos vertės pirkimų tvarkos aprašo patvirtinimo“ dėl žaliųjų pirkimų reikalavimų įrašymo į pirkimo dokumentus.

	
	4.3. atsižvelgiant į pasikeitusi teisinį reglamentavimą žaliųjų viešųjų pirkimų srityje, atnaujinti Centrinę viešųjų pirkimų informacinę sistemą, papildant ataskaitų formas klausimais dėl žaliųjų pirkimų vykdymo;
	Viešųjų pirkimų tarnyba
	Iki 2021 m. gruodžio 31 d.
	Įvykdyta

Iki 2021 m. gruodžio 31 d. Centrinėje viešųjų pirkimų informacinėje sistemoje atnaujintos ataskaitų formos klausimais dėl žaliųjų pirkimų vykdymo.

	
	4.4. į kuriamą viešųjų pirkimų informacinę sistemą „Saulė“ integruoti įrankius, kuriais palengvinamas žaliųjų viešųjų pirkimų vykdymas ir ataskaitų teikimas;
	Viešųjų pirkimų tarnyba
	2023 m. 
	Neįvykdyta dėl objektyvių priežaščių

Viešųjų pirkimų tarnyba informuoja, jog 2024 m. sausio 5 d. UAB „Novian Systems“, veikiančios jungtinės veiklos sutarties pagrindu su uStudio LLC, ir Tarnybos sutartis dėl Centrinės viešųjų pirkimų informacinės sistemos (SAULĖ IS) modernizavimo paslaugų buvo nutraukta (iki 2024 m. sausio 3 d. teismas dėl šio Tarnybos 2023 m. rugsėjo  15 d. priimto sprendimo nutraukti sutartį dėl esminių sutarties pažeidimų taikė laikinąsias apsaugos priemones). Tarnyba informuoja, jog paslaugų teikėjas įtraukiamas į Nepatikimų tiekėjų sąrašą.
Tarnyba yra užsibrėžusi tikslą 2024-aisiais metais sudėlioti CVP IS modernizavimo viziją, numatyti galimybes ją įgyvendinti.


	
	4.5. išplėsti žaliųjų pirkimų reikalavimus atitinkančių produktų pasiūlą CPO LT elektroniniame kataloge pasiūlant produktus, kurie atitinka aplinkos apsaugos reikalavimus ir (arba) kriterijus, visuose prekių, paslaugų ir darbų CPO LT centralizuotų pirkimų moduliuose.
	CPO
Ekonomikos ir inovacijų ministerija
	2023 m.
	

	5. Stebėti žaliųjų pirkimų vykdymo pažangą
	5.1. sukurti viešųjų pirkimų rodiklių stebėsenos švieslentę, kurioje būtų integruoti konkrečių pirkimo vykdytojų žaliųjų viešųjų pirkimų vykdymo pažangos rodikliai ir sudaryti galimybę šiuos rodiklius stebėti realiu laiku;
	Viešųjų pirkimų tarnyba
	Iki 2022 m. kovo 31 d.
	Įvykdyta
2022 m. vasario 9 d. Tarnyba papildė Pirkimų vykdytojų žemėlapį – Švieslentę nauju funkcionalumu – realizuota galimybė stebėti žaliųjų pirkimų rodiklių reikšmes realiu laiku pagal mėnesius https://vpt.lrv.lt/lt/naujienos/zaliuju-pirkimu-rodikliu-reiksmiu-stebesena-svieslenteje-pagal-menesius.
2022 m. kovo 21 d. Švieslentė papildyta 2021 m. mažos vertės pirkimų duomenimis – realizuota galimybė analizuoti 2021 m. žaliųjų pirkimų rodiklius ne tik pagal tarptautinius ir supaprastintus pirkimus, bet ir pagal mažos vertės pirkimus.
2022 m. gruodžio 7 d. atnaujinta Švieslentės rodiklių apskaičiavimo metodika.

	
	5.2. vykdyti pirkimų vykdytojų apklausą per e-pilietį ar kitą informacinę sistemą, siekiant įvertinti žaliųjų pirkimų sistemos veiksmingumą; 
	Aplinkos ministerija
	kiekvienų metų IV ketvirtis
	 

	
	5.3. teikti praėjusių kalendorinių metų ataskaitas apie žaliųjų pirkimų vykdymo pažangą Aplinkos ministerijai;
	Viešųjų pirkimų tarnyba
	iki kiekvienų metų balandžio 30 d.
	Įvykdyta

Viešųjų pirkimų tarnybos paskelbtos žaliųjų pirkimų rezultatų ataskaitos:
1) Žalieji pirkimai 2020 m. vykdytų pirkimų rezultatų ataskaita
2) Žalieji pirkimai 2021 m. vykdytų pirkimų rezultatų ataskaita
3) Žalieji pirkimai 2022 m. vykdytų pirkimų rezultatų ataskaita
4) Žalieji pirkimai 2023 m. vykdytų pirkimų rezultatų ataskaita
5) Žalieji pirkimai 2024 m. vykdytų pirkimų rezultatų ataskaita
6) Žalieji pirkimai 2025 m. vykdytų pirkimų rezultatų ataskaita. Šioje ataskaitoje taip pat pateikta rekomendacija Lietuvos Respublikos aplinkos ministerijai parengti ir viešai skelbti aiškią metodiką, pagal kurią būtų sprendžiama dėl naujų produktų grupių įtraukimo į Tvarkos aprašo 1 priedą bei minimalių aplinkos apsaugos kriterijų nustatymo, peržiūros ir atnaujinimo. Metodikoje turėtų būti numatyti produktų grupių atrankos principai, rinkos pasirengimo vertinimo kriterijai, suinteresuotų šalių įtraukimo tvarka, periodinės kriterijų peržiūros mechanizmas, taip pat kriterijų poveikio aplinkos apsaugos tikslams, rinkos galimybėms juos įgyvendinti bei viešųjų lėšų panaudojimo efektyvumui vertinimas. Tai prisidėtų prie didesnio reguliavimo skaidrumo ir nuspėjamumo bei padėtų užtikrinti, kad nustatomi minimalūs aplinkos apsaugos kriterijai būtų proporcingi, praktiškai įgyvendinami ir atitiktų rinkos galimybes.

	
	5.4 teikiant metines Viešųjų pirkimų tarnybos veiklos ataskaitas, kartu pateikti Vyriausybei susistemintą informaciją apie žaliųjų pirkimų vykdymo pažangos rezultatus;
	Viešųjų pirkimų tarnyba
	iki kiekvienų metų balandžio 30 d.
	Įvykdyta

Viešųjų pirkimų tarnyba apie žaliųjų pirkimų vykdymo pažangos rezultatus paskelbė:
1) 2020 m. metinėje Viešųjų pirkimų tarnybos veiklos ataskaitoje
2) 2021 m. metinėje Viešųjų pirkimų tarnybos veiklos ataskaitoje
3) 2022 m. metinėje Viešųjų pirkimų tarnybos veiklos ataskaitoje
4) 2023 m. metinės Viešųjų pirkimų tarnybos metinės veiklos ataskaitos 1 priede 
5) 2024 m. metinės Viešųjų pirkimų tarnybos metinės veiklos ataskaitos 1 priede
6) 2025 m. metinės Viešųjų pirkimų tarnybos metinės veiklos ataskaitos 1 priede


	
	5.5. teikti Aplinkos ministerijai susistemintą informaciją apie neperkančiųjų organizacijų praėjusiais kalendoriniais metais vykdytus žaliuosius pirkimus, įgyvendinant pažangos lėšomis finansuojamus projektus; 
	Aplinkos projektų valdymo agentūra

	kiekvienų metų I ketvirtis
	

	
	5.6. teikti Vyriausybei praėjusių kalendorinių metų informaciją apie neperkančiųjų organizacijų praėjusiais kalendoriniais metais vykdytus žaliuosius pirkimus, įgyvendinant pažangos lėšomis finansuojamus projektus; 
	Aplinkos ministerija
	kiekvienų metų II ketvirtis
	

	
	5.7. gavus iš Viešųjų pirkimų tarnybos informaciją apie
nepakankamą Lietuvos Respublikos Vyriausybės 2010 m. liepos 21 d. nutarimo Nr. 1133
„Dėl Žaliųjų pirkimų tikslų nustatymo ir įgyvendinimo“ 1 punkte nurodytų reikalavimų
įgyvendinimo pažangą, per vieną mėnesį pateikti Vyriausybei pasiūlymus dėl papildomų
privalomų priemonių žaliųjų pirkimų vykdymui skatinti ir sistemai tobulinti sukūrimo;
	Aplinkos ministerija
	2021–2025
	

	
	5.8. organizuoti apdovanojimus, kurių metu įvertinami daugiausia žaliųjų pirkimų įvykdę pirkimų vykdytojai;
	Aplinkos ministerija
	kiekvienų metų II ketvirtis
	

	
	5.9. pagal kompetenciją rengti ir teikti informaciją, ataskaitas žaliųjų pirkimų klausimais Jungtinių Tautų organizacijai, Ekonominio bendradarbiavimo ir plėtros organizacijai, Europos Sąjungos ir Lietuvos Respublikos institucijoms ir kitiems subjektams;
	Viešųjų pirkimų tarnyba
Aplinkos ministerija
	2021–2025 metai
	Įvykdyta

Viešųjų pirkimų tarnybos pateikta informacija pagal kompetenciją:
1) Ekonomikos ir inovacijų ministerijai informacija klausimynui, skirtam Jungtinių Tautų rengiamai 2021 m. pasaulinei tvarių viešųjų pirkimų apžvalgai (2021 Global Review of SPP);
2) Lietuvos statistikos departamentui darnaus vystymosi rodiklių (12 tikslas, 12.7.1 rodiklis) reikšmės: https://osp.stat.gov.lt/nacionaliniai-darnaus-vystymosi-rodikliai; 
3) Aplinkos ministerijai: i) žaliųjų pirkimų 2020 m.  vykdymo rezultatų ataskaita:  ii) apibendrinta informacija apie 2021 m. ketvirčių žaliųjų pirkimų vykdymo rezultatus;
4) Europos komisijai 2018–2020 m. pirkimų stebėsenos ataskaita, kurioje pateikta informacija ir apie žaliųjų pirkimų vykdymą Lietuvoje: Pirkimų stebėsenos ataskaita 2018–2020 m;
5) 2022 m. spalio mėn. pildytas JTO klasimynas dėl SDG indicator 12.7.1. of the 2022 data drive (names of countries compliant with the indicator and their level of SPP implementation). 2023 m. birželio 28 d. VPT paskelbė pranešimą „Lietuvos rodiklis JTO Darniųjų pirkimų ataskaitoje užtikrino vietą lyderiaujančiųjų dvidešimtuke“;
6) 2023 m. kovo 14 d. į Viešųjų pirkimų tarnybą kreipėsi PwC komanda, atliekanti ES inovatyvių viešųjų pirkimų stebėsenos pilotinį projektą („EU Innovation Procurement Observatory pilot project“), kaip 2021 m. baigto PwC tyrimo „The strategic use of public procurement for innovation in the digital economy“, vykdyto kartu su Europos Komisija, tęsinį. Atsižvelgiant į PwC prašymą, Viešųjų pirkimų tarnyba 2023 m. kovo – lapkričio mėn. pateikė informaciją apie duomenų šaltinius, kuriuose kaupiama reikalinga informacija bei 2022 m. žemiau direktyvinės vertės skelbimų duomenis;
7) 2023 m. balandžio 21 d. informacija apie žaliuosius pirkimus Aplinkos ministerijai „2022 m. ŽVP rezultatų apdovanojimams“;
8) 2023 m. birželio 15 d. Oficialios statistikos portalui dėl Jungtinių Tautų darnaus vystymosi darbotvarkės iki 2030 metų įgyvendinimo stebėsenai vykdyti reikalingų 2022 m. statistinių rodiklių. Darnaus vystymosi rodikliai skelbiami Oficialiosios statistikos portale adresu https://osp.stat.gov.lt/darnaus-vystymosi-rodikliai;
9) 2024 m. balandžio 19 Europos Komisijai pateikta viešųjų pirkimų stebėsenos ataskaita 2021-2023.
10) 2025 m. rugsėjį pildytas JTO klasimynas dėl SDG indicator 12.7.1. apie tvarius viešuosius pirkimus.


	
	5.10. pagal kompetenciją dalyvauti Europos Komisijos ir kitų tarptautinių institucijų darbo grupių posėdžiuose žaliųjų pirkimų klausimais.
	Aplinkos ministerija
	2021–2025 metai
	



___________________________



